burgasdotpro/wikipedia huggingface dataset:
South African Open 1978

South African Open 1978 bol tenisový turnaj mužov, ktorý sa konal v dňoch od 4. do 10. decembra 1978 na otvorených dvorcoch s tvrdým povrchom v juhoafrickom Johannesburgu. Titul v dvojhre získal Američan Tim Gullikson, ktorý vo finále porazil krajana Solomona. Titul vo štvorhre získali Američan Peter Fleming a Juhoafričan Raymond Moore, ktorí vo finále porazili juhoafrický pár Bob Hewitt, Frew McMillan. 
Víťazi.
Dvojhra mužov.
 Tim Gullikson vs. Harold Solomon 2-6 7-6 7-6 6-7 6-4
Štvorhra mužov.
 Peter Fleming / Raymond Moore vs. Bob Hewitt / Frew McMillan 6-3 7-6
Mužská dvojhra na South African Open 1978

Mužská dvojhra na South African Open 1978 sa hrala ako súčasť South African Open 1978 od 4. do 31. decembra 1978. Titul získal Američan Tim Gullikson, ktorý vo finále porazil krajana Solomona 2-6 7-6 7-6 6-7 6-4. 
Výsledky.
Poznámka: "Finále sa hralo na tri víťazné sety."
Mužská štvorhra na South African Open 1978

Mužská štvohra na South African Open 1978 sa hrala ako súčasť South African Open 1978 od 4. do 31. decembra 1978. Titul získali Američan Peter Fleming a Juhoafričan Raymond Moore, ktorí vo finále porazili juhoafrický pár Bob Hewitt, Frew McMillan 6-3 7-6.
South African Open 1977

South African Open 1977 bol tenisový turnaj mužov, ktorý sa konal v dňoch od 28. novembra do 4. decembra 1977 na otvorených dvorcoch s tvrdým povrchom v juhoafrickom Johannesburgu. Titul v dvojhre získal Argentínčan Guillermo Vilas, ktorý vo finále porazil Brita Mottrama. Bol to jeho 35. titul v dvojhre na okruhu ATP. Titul vo štvorhre získali Američania Robert Lutz a Stan Smith, ktorí vo finále porazili americko-juhoafrický pár Peter Fleming, Raymond Moore. 
Víťazi.
Dvojhra mužov.
 Guillermo Vilas vs. Buster C. Mottram 7-6 6-3 6-4
Štvorhra mužov.
 Robert Lutz / Stan Smith vs. Peter Fleming / Raymond Moore 6-3 7-5 6-7 7-6
Mužská dvojhra na South African Open 1977

Mužská dvojhra na South African Open 1977 sa hrala ako súčasť South African Open 1977 od 28. do 4. decembra 1977. Titul získal Argentínčan Guillermo Vilas, ktorý vo finále porazil Brita Mottrama 7-6 6-3 6-4. Bol to jeho 35. titul v dvojhre na okruhu ATP.
Výsledky.
Poznámka: "Finále sa hralo na tri víťazné sety."
Mužská štvorhra na South African Open 1977

Mužská štvohra na South African Open 1977 sa hrala ako súčasť South African Open 1977 od 28. do 4. decembra 1977. Titul získali Američania Robert Lutz a Stan Smith, ktorí vo finále porazili americko-juhoafrický pár Peter Fleming, Raymond Moore 6-3 7-5 6-7 7-6. 
Výsledky.
Poznámka: "Finále sa hralo na tri víťazné sety."
Picabo Streetová

Picabo Streetová (* 3. apríl 1971, Triumph, Idaho, USA) je bývalá americká lyžiarka. Špecializovala sa na kĺzavé disciplíny, zjazd a super-G. Svoje prvé preteky vo Svetovom pohári vyhrala 9. decembra 1994. V rokoch 1995 a 1996 získala malý glóbus za celkové prvenstvo v kráľovskej disciplíne. V marci 1998 však utrpela v Crans Montane ťažký pád a musela takmer dva roky pauzovať pre zranenie kolena. Celkovo štartovala v 88 pretekoch Svetového pohára, z ktorých 9 vyhrala a 17x skončila na pódiu.
Hannah Montana

Hannah Montana, známy tiež ako Hannah Montana Forever (počas poslednej štvrtej série), je americký hudobný a komediálny seriál, ktorého tvorcami sú Michael Poryes, Rich Correll a Barry O'Brien. Dej sleduje Miley Stewartovú (Miley Cyrusová), tínedžerku žijúcu dvojaký život; cez deň priemernú študentku a v noci známu hudobníčku, Hannah Montanu. Príbeh sa ďalej okrem nej sústredí na jej brata, priateľov a v neposlednom rade country speváka Billyho Ray Cyrusa, ktorý v seriáli stvárňuje jej otca.
Seriál produkujú It's a Laugh Productions a Michael Poryes Productions. Premiéru mal 24. marca 2006 na stanici Disney Channel a záverečná, 98. epizóda bola odvysielaná 16. januára 2011.
Hilary Lindhová

Hilary Lindhová (* 10. máj 1969, Juneau, Aljaška, USA) je bývalá americká lyžiarka. Špecializovala sa na kĺzavé disciplíny, zjazd a super-G. Svoje prvé preteky vo Svetovom pohári vyhrala 2. februára 1994. Celkovo vyhrala 3 preteky Svetového pohára.
Gerry Sorensenová

Gerry Sorensenová (* 15. október 1958, Kimberley, Kanada) je bývalá kanadská lyžiarka. Špecializovala sa na kĺzavé disciplíny, zjazd a super-G. Svoje prvé víťazstvo vo Svetovom pohári dosiahla 8. februára 1981. Celkovo vyhrala 5 pretekov Svetového pohára.
ELÁN Míting 2009

ELÁN Míting 2009 je halový atletický míting, najznámejší svojho druhu na Slovensku. Uskutoční sa 5. februára v Športovej hale Elán v Bratislave. Riaditeľom podujatia je Imrich Ozorák. Míting podporuje Medzinárodná asociácia atletických federácií a Európska asociácia atletických federácií.
Slovenský pohár 2008/2009

Slovenský pohár 2008/2009 môže byť:
Tom (prítok Obu)

Tom (), je rieka v Chakaskej republike a v Kemerovskej a v Tomskej oblasti v Rusku. Je 827 km dlhá. Povodie má rozlohu 62 000 km².
Priebeh toku.
Pramení na západnom svahu Abakanského chrbátu. Na hornom toku má horský charakter. Preteká Kuzneckou kotlinou a potom Západosibírskou nížinou, kde riečne údolie dosahuje šírku 3 km a v koryte sa vyskytuje veľa riečnych prahov. Ústi do Obu.
Vodný stav.
Zdroj vody je prevažne snehový. Priemerný ročný prietok vody vo vzdialenosti 580 km od ústia je 650 m³/s a v ústí 1 110 m³/s. Maximálni prietok dosahuje 3 960 m³/s. Zmrzne na konci októbra až na začiatku novembra a roztápa sa v druhej polovici apríla na začiatku mája. Na hornom toku v niektorých zimách zamrzne až do dna na dva až tri mesiace. V lete vysychá.
Využitie.
Rieka je splavná. Vodná doprava je možná do Tomsku a pri vysokej vode až do Novokuznecku. Na rieke ležia mestá Novokuzneck, Kemerovo, Tomsk. V povodí rieky sa rozkladá Kuznecký uhoľný revír.
Simmone Jade Mackinnon

Simmone Jade Mackinnon (19. marec 1973, Mount Isa, Queensland) je austrálska herečka. Preslávila sa hlavne rolou Stephanie (Stevie) Hall Ryan v austrálskom seriáli "McLeodove dcéry", v ktorom hrala od roku 2003 až do finálnej série v roku 2008. V rokoch 1993 – 1995 bola na turné s muzikálom Cats (kde hrala rolu Cassandry) po Austrálii a Ázii.
Bola zasnúbená s americkým hercom a modelom Jasonom Momoa od roku 2004 do roku 2006. Dnes má Simmone nového priateľa Marka Who, ktorý tiež pracuje na seriáli McLeodové dcéry.
Banka Slovenije

Banka Slovenije je slovinská centrálna banka. Sídli v Ľubľane a založená bola 25. júna 1991, onedlho po vyhlásení nezávislosti krajiny.
Primárnou úlohou banky bolo v rokoch 1991 a 2007 zabezpečovať správu domácej meny, toliaru, ďalej musí banka stále zabezpečovať plno iných úloh, napríklad dohliadať na domáci bankový systém (Slovinsko má dvojstupňový univerzálny bankový systém). Banka je úplne nezávislá, musí však po uplynutí určitej doby predložiť správu o svojej činnosti v slovinskom parlamente.
Stanislav Stratiev

Stanislav Stratiev (; * 9. september 1941 – † 20. september 2000) bol bulharský dramatik a spisovateľ.
Život.
Po skončení gymnázia a vojenčiny začal študovať na Sofijskej univerzite „Klimenta Ochridského“ bulharskú filológiu, ale hneď v prvom ročníku prestúpil na diaľkové štúdium a zamestnal sa v novinách "Narodna mladež", neskôr v satiricko-humoristickom týždenníku "Stršel", kde pracoval až do roku 1975. Sofijskú univerzitu absolvoval roku 1968 a prvá knižka – zbierka poviedok "Osamelé veterné mlyny" – mu vyšla roku 1969. Za necelé štvrťstoročie vydal takmer dve desiatky kníh, väčšinou ide o krátke útvary, najmä humoristické poviedky a satirické miniatúry. Stratiev je aj popredný bulharský dramatik. Jeho divadelné hry sa hrajú v mnohých krajinách Európy, viaceré z jeho hier mali prvú zahraničnú premiéru práve na Slovensku. Týka sa to aj jeho dramatického debutu "Rímsky kúpeľ" (1974)., Štátne divadlo v Košiciach túto hru uviedlo v celoštátnej premiére v sezóne 1976/77. Druhú Stratievovu satirickú komédiu "Velúrové sako" (1976) naštudovalo v sezóne 1978/79 Divadlo SNP v Martine a o tri roky neskôr Divadlo pre deti a mládež v Trnave. V sezóne 1979/80 Sofijské divadlo satiry naštudovalo v poradí tretiu Stratievovu divadelnú hru – "Autobus". U nás mala premiéru v Státnom divadle v Košiciach v sezóne 1981/82. V tej istej sezóne ju pripravila aj Nová scéna v Bratislave a po siedmich rokoch ju uviedlo aj Divadlo Andreja Bagara v Nitre. Ani štvrtá Stratievova satirická komédia "Maximalista" (1984) neušla pozornosti slovenských divadelníkov. 1993 v celosvetovej súťaži, ktorú vypísalo britské BBC hra "Z druhej strany" obsadila druhé miesto. Od roku 1975 až do svojej smrti Stanislav Stratiev pôsobil ako dramaturg v Sofijskom divadle satiry.
Villa Mercedes (San Juan)

Villa Mercedes je obec ležiaca v departmente Jáchal, na severe provincie San Juan v Argentíne. Pri sčítaní ľudu v roku 2010 mala obec 1 439 obyvateľov. Obyvatelia obce sa zaoberajú prevažne poľnohospodárstvom.
Štefan (priezvisko)

Štefan je slovenské a české priezvisko odvodené od rovnomenného mena. Najčastejšie je v mestách Michalovce, Humenné, Žiar nad Hronom a Bardejov. V Česku je najčastejšie v Prahe a Příbrami.
Známi nositelia.
Pozri v článku Štefan.
South African Open 1976

South African Open 1976 bol tenisový turnaj mužov, ktorý sa konal v dňoch od 23. do 29. novembra 1976 na otvorených dvorcoch s tvrdým povrchom v juhoafrickom Johannesburgu. Titul v dvojhre získal Američan Harold Solomon, ktorý vo finále porazil krajana Gottfrieda. Titul vo štvorhre získali Američania Brian Gottfried a Sherwood Stewart, ktorí vo finále porazili španielsko-americký pár Juan Gisbert, Stan Smith. 
Víťazi.
Dvojhra mužov.
 Harold Solomon vs. Brian Gottfried 6-2 6-7 6-3 6-4
Štvorhra mužov.
 Brian Gottfried / Sherwood Stewart vs. Juan Gisbert / Stan Smith 1-6 6-1 6-2 7-5
Mužská dvojhra na South African Open 1976

Mužská dvojhra na South African Open 1976 sa hrala ako súčasť South African Open 1976 od 23. do 29. novembra 1976. Titul získal Američan Harold Solomon, ktorý vo finále porazil Američana Gottfrieda 6-2 6-7 6-3 6-4. 
Výsledky.
Poznámka: "Finále sa hralo na tri víťazné sety."
Mužská štvorhra na South African Open 1976

Mužská štvohra na South African Open 1976 sa hrala ako súčasť South African Open 1976 od 23. do 29. novembra 1976. Titul získali Američania Brian Gottfried a Sherwood Stewart, ktorí vo finále porazili španielsko-americký pár Juan Gisbert, Stan Smith 1-6 6-1 6-2 7-5. 
Výsledky.
Poznámka: "Finále sa hralo na tri víťazné sety."
Annemarie Moserová-Pröllová

Annemarie Moserová-Pröllová (* 27. marec 1953, Kleinarl, Rakúsko) je bývala rakúska lyžiarka. Svoje prvé preteky vo Svetovom pohári vyhrala 17. januára 1970. Celkovo vyhrala 62 pretekoch Svetového pohára.
Novokuzneck

Novokuzneck (rusky "Новокузне́цк") je banské mesto v Kemerovskej oblasti na Sibíri v Rusku. Má 550 100 obyvateľov.
Mesto založili Kozáci ako strážnu pevnosť na rieke Tom a pôvodne sa nazývalo "Kuzneck". Po skončení občianskej vojny sa v meste začal rozvíjať banský priemysel, najmä ťažba uhlia a hutníctvo. Vznikol tu "Kuznecký hutnícky kombinát". Medzi rokmi 1932 a 1961 mesto premenovali na "Stalinsk". Dnes tu je letisko, divadlo, vysoké školy a múzeá.
Žofia Falcká

Žofia Falcká alebo Žofia Hannoverská (* 14. október 1630, Haag, Holandsko† 8. jún 1714, Hannover, Nemecko) bola vydatá vojvodkyňa brunšvicko-lüneburská ("zu Braunschweig und Lüneburg") a kurfirstka za Brunšvicko-Lünebursko.
Princezná Žofia sa narodila v holandskom exile ako dvanáste dieťa kurfirsta Fridricha V. Falckého, českého "Zimného kráľa", a princeznej Alžbety Stuartovej, dcéry Jakuba I./VI., kráľa Anglicka a Škótska.
30. septembra 1658 sa v Heidelbergu vydala za vojvodu Ernesta Augusta zu Braunschweig-Lüneburg. 
V roku 1701 prijal anglický parlament Act of Settlement (Zákon o nástupníctve) stanovujúci pravidlá nástupníctva na anglický, resp. britský trón, podľa ktorého sú z následníctva vylúčení tí, kto sú katolíckeho vyznania, alebo si vezmú za manžela katolíka. Na základe tohto zákona sa Žofia stala designovanou následníčkou trónu a nárok na trón mala len ona a jej potomkovia.
Deti.
Žofia a Ernest August zu Braunschweig-Lüneburg (* 1629 – † 1698) mali sedem detí:
South African Open 1975

South African Open 1975 bol tenisový turnaj mužov, ktorý sa konal v dňoch od 17. do 23. novembra 1975 na otvorených dvorcoch s tvrdým povrchom v juhoafrickom Johannesburgu. Titul v dvojhre získal Američan Harold Solomon, ktorý vo finále porazil Američan Gottfrieda 6-3 6-2 5-7 6-2. 
Výsledky.
Poznámka: "Semifinále a finále sa hrali na tri víťazné sety"
Act of Settlement (1701)

Act of Settlement alebo zákon o nástupnictve bol prijatý anglickým parlamentom v roku 1701. 
Zákon má oficiálny názov "Zákon o ďalších obmedzeniach Koruny a lepšom zabezpečení práv a slobôd poddaných", dopĺňa Bill of Rights z roku 1689 a patrí do ústavného poriadku štátov Spojené kráľovstvo, Austrália, Kanada, Antigua a Barbuda, Bahamy, Barbados, Belize, Grenada, Jamajka, Nový Zéland, Papua-Nová Guinea, Svätý Krištof a Nevis, Svätá Lucia, Svätý Vincent a Grenadíny, Šalamúnove ostrovy a Tuvalu.
Dodnes platný zákon stanovuje pravidla nástupníctva na britský trón. Stanovuje, že nárok na britský trón majú len hannoverská kurfirstka Žofia Falcká (1630 – 1714), dcéra vojvodu a kurfirsta Fridricha Falckého, českého "Zimného kráľa" a jeho manželky, anglickej princeznej Alžbety Stuartovej, a jej potomkovia. Z nástupníctva sú vylúčení tí, čo sú katolíckeho vyznania („pápeženci“) alebo si zoberú za manžela katolíka.
Zákon je dnes v pasáži zakazujúcej nástupnictvo tomu, kto sa zosobáši s katolíkom považovaný za anachronický. Zákaz katolíckeho vyznania samotného monarchu je odôvodnený tým, že je hlavou anglikánskej cirkvi. Paradoxne napr. nie je z nástupníctva vylúčený ten, kto sa zosobáši s moslimom či budhistom, ale len ten, kto uzavrie manželstvo s katolíkom. Zmena zákona je však náročná i preto, že zákon platí súčasne v mnohých štátoch a prijatie novely v jednom alebo v niekoľkých z nich by porušilo pravidlá Spoločenstva národov (Commonwealthu) a mohlo by spôsobiť iné poradie nástupníctva.
Chris Martin

Christopher Anthony Martin (* 2. marec 1977, Whitestone, Exeter, Devon, Anglicko, Spojené kráľovstvo) je anglický hudobník, spevák, skladateľ, hudobný producent a filantrop. Preslávil sa ako spevák britskej rockovej skupiny Coldplay. Študoval na University College London, kde spolu s Jonnym Bucklandom v roku 1996 založil kapelu Starfish, neskôr premenovanú na Coldplay.
Životopis.
Chris Martin sa narodil ako najstarší z piatich súrodencov v anglickom Devone. Jeho matka Alison bola učiteľka, otec Anthony účtovník. Študoval v Sherbornskej škole v Dorsete a neskôr na University College London. Už od pätnástich rokov pôsobil v rôznych kapelách. 5. decembra 2003 sa oženil s americkou herečkou Gwyneth Paltrow. Ich dcéra Apple Blythe Alison Martin sa narodila 14. mája 2004 a syn Moses Bruce Anthony Martin 8. apríla 2006 v New York City. Chris Martin je vegetarián a nefajčí.
Tongčina

Tongčina môže byť:
Strelecká veža

Strelecká veža je izolovaná vyvýšenina uprostred Veľkej Studenej doliny. Je to veža dvoch tvárí – zdola pôsobí mohutne, zhora nenápadne. Podľa geológov ide o tzv. "nunatak" - skalný útvar, ktorý kedysi osamelo čnel z ľadovca. Je často navštevovaná, ponúka pekný kruhový výhľad. Názov odkazuje na pytliakov, resp. lovcov kamzíkov.
Topografia.
Na juh a na východ spadá strmými, horolezecky využívanými stenami. Severným smerom prechádza do sutinových plání "Streleckých polí". Na východ od nej sa v "Streleckej kotline" nachádzajú "Strelecké plesá".
Horolezectvo.
Len Puškáš má v stenách 6 prvovýstupov. Veža je chodecky dostupná zo Streleckých polí neznačeným chodníčkom za 15 minút (nie je povolené).
Russian Circles

Russian Circles je trojčlenná inštrumentálna skupina z Chicaga. Žánrovo patrí k post rocku.
História.
Skupina vznika v roku 2005 v Chicagu v zostave: Mike Sullivan (gitara), Colin DeKuiper (basgitara) a Dave Turncrantz (bicie). V roku 2005 vydali samonákladom rovnomenný debutový EP, obe limitované edície sa rýchlo vypredali. Následne v roku 2006 vydali svoju debutovú LP "Enter" vo vydavateľstve Flameshovel. 
V roku 2007 odišiel zo skupiny basgitarista Colin DeKuiper a skupina zmenila vydavateľstvo - podpísali zmluvu s Suicide Squeeze. Pri nahrávaní albumu "Station" na basgitaru hral Briane Cook (basgitarista skupiny These Arms Are Snakes). Album "Station" vyšiel v roku 2008 ako CD (v domovskom vydavateľstve) a ako LP (v troch variantoch v labeli Sargent House).
Štýl.
Allmusic: "...spolu tvoria komplex hluku rozprestrenej gitary, poháňanej bicími a ťažkými basovými linkami." Prog Archives píše: "ich štýl pozostáva z rozpínavej gitary Mike Sullivana, intenzívnych rytmických bicích a drvivých basových liniek."
Tongčina (Tonga)

Tongčina je austronézsky jazyk, ktorým hovoria Tonžania na súostroví Tonga v južnom Pacifiku. Tongčina je spolu s angličtinou úradným jazykom na Tonge.
Nezamieňajte si s tongčinou, jazykom, ktorý patrí medzi nigersko-konžské jazyky do skupiny bantuské jazyky a hovorí sa ním v Zambii a v Malawi v Afrike.
Tongčina (Zambia)

Tongčina je nigersko-konžský jazyk, ktorý patrí do skupiny bantuské jazyky. Hovorí ňou asi 1 517 000 ľudí v južnej a západnej Zambii, severnom Zimbabwe a v malej miere aj v Mozambiku. V týchto krajinách je to lingua franca, je rodným jazykom príslušníkov kmeňov Tonga, Ila, Iwe, Toka a Leya. Je príbuzná s tongčinou - jazykom, ktorý sa používa v Malawi.
Nezameňujte s tongčinou, australonézskym jazykom, ktorým sa hovorí na ostrove Tonga v Pacifiku.
Tongčina (Malawi)

Tongčina je nigersko-konžský jazyk, patrí do skupiny bantuské jazyky. Hovorí ňou asi 170 000 malawijských Tongov v Malawi v provincii Nkhata Bay. 
V susedných krajinách používaná tongčina sa klasifikuje ako samostatné jazyky s vlastnými ISO kódmi.
Harold I.

Harold I., niekedy aj Harold Harefoot (* 1015? – † 17. marec 1040) bol kráľom Anglicka od 12. novembra 1035 do 17. marca 1040. 
Jeho prídomok Harefoot ("rýchlonohý") bol odvodený od jeho rýchlosti a schopnosti loviť. 
Bol synom Knuta Veľkého, kráľa Anglicka, Dánska a Nórska, a jeho prvej manželky Elfgifu z Northamptonu. I keď existovali isté pochybnosti o jeho pôvode, bol Harold Knutovým synom.
Po Knutovej smrti (12. novembra 1035) bol jeho právoplatným nástupcom na anglickom i dánskom tróne Haroldov mladší brat Hardiknut, syn Knuta a Emmy Normanskej. Hardiknut ale nebol schopný odcestovať do Anglicka na korunováciu, pretože na Dánsko sa chystali zaútočiť nórsky kráľ Magnus I. a švédsky kráľ Anund Jacob. Vplyvní anglickí šľachtici uprednostňovali ustanovenia Harolda ako prechodného regenta, pretože sa obávali neprítomnosti Hardiknuta. Cez odpor kráľovnej Emmy a grófa Godwina z Wessexu, sa Harold ujal vlády. 
Harold odolal snahe o jeho zvrhnutie roku 1036 Alfrédom Ethelingom a Eduardom, Emminými synmi, ktorých mala s Ethelredom II. Roku 1036 sa Alfréd Etheling spolu s Eduardom vrátili z exilu v Normandii v sprievode malej vojenskej skupiny. Podľa Anglosaskej kroniky trvali na tom, aby sa mohli stretnúť so svojou matkou vo Winchesteri, ale možno mali v úmysle iné záležitosti ako len rodinné stretnutie. Alfréd bol dostihnutý na ceste ku Godwinovi a muži verní Haroldovi ho oslepili. Krátko na to na následky tohto zranenia zomrel. 
Roku 1037 odišla Emma do Brugg a Harold bol "všetkými hlasmi zvolený za kráľa". Haroldova postava je zahalená určitým tajomnom a niektorí historici sa domnievajú, že skutočným vládcom bola jeho matka Elfgifu. Aj keď ho canterburský arcibiskup odmietol korunovať, jeho matka Elfgifu dosiahla stabilizácia jeho pozície podplatením vplyvných šľachticov. 
Harold mal zrejme s Elfwine syna, ktorý sa stal mníchom niekde na kontinente. Harold podľa Anglosaskej kroniky vládol 4 roky a 16 týždňov, takže sa zrejme ujal vlády dva týždne po Knutovej smrti. Zomrel 17. marca 1040 v Oxforde, v čase keď Hardiknut vyrážal sa svojím vojskom z Dánska, a bol pochovaný v Westminsterskom opátstve. Krátko na to bolo jeho telo vykopané a popravené a jeho pozostatky vhodené do blízkeho močiara. Potom čo sa Hardiknut stal v júni 1040 anglickým kráľom, nechal jeho pozostatky pochovať v kostole St. Clement Danes.
Hardiknut

Hardiknut (* 1018 – † 8. jún 1042) bol kráľom Dánska od roku 1035 a Anglicka od roku 1040.
Bol synom Knuta Veľkého a Emmy Normandskej.
Na dánsky trón nastúpil po smrti svojho otca v roku 1035 ako Knut III. 
Konflikt s nórskym kráľom Magnusom I. mu znemožnil cestu do Anglicka na zabezpečenie svojho nároku aj tam, regentskej vlády v Anglicku sa teda ujal Hardiknutov nevlastný brat Harold I.
Harold si však v roku 1037 vzal anglickú korunu pre seba. Hardiknutovi sa podarilo urovnať spory v Škandinávii dohodou s Magnusom, že ak niektorý z nich zomrie bez dediča, druhý kráľ bude jeho nástupcom. Keď si takto uvoľnil ruky, pripravil Hardiknut inváziu do Anglicka, aby získal anglický trón. Harold I. však zomrel skôr (17. marec 1040) než dánske vojsko priplávalo. Hardiknut pristál 17. júna 1040 v Sandwichi s flotilou 62 lodí a dal sa korunovať za anglického kráľa.
Hardiknut bol krutý a nepopulárny vládca. Na pokrytie výdajov spojených s vyslaním flotily niekoľkokrát zvýšil dane. V roku 1041 pozval svojho nevlastného brata Eduarda (neskorší kráľ Eduard Vyznávač) späť z exilu v Normandii do Anglicka a pravdepodobne z neho urobil svojho dediča.
Hardiknut nebol ženatý a nemal deti. Zomrel 8. júna 1042 v Lambeth a bol pochovaný vo Winchestri. Po jeho smrti nastúpil na anglický trón Eduard Vyznávač, ktorý tak vrátil korunu anglosaskej kráľovskej línii.
Milan Kiripolský

PhDr. Milan Kiripolský (* 3. marec 1946, Nové Zámky – † 27. august 1999, Martin) bol slovenský etnológ, muzeológ, literárny umelec a publicista. 
Zaslúžil sa o rozvoj múzejníctva v oblasti Kysúc, v rámci Múzea kysuckej dediny vo Vychylovke a Slovenského národného múzea.
Život.
Milan Kiripolský študoval na deväťročnej ZŠ v Beluši, potom na gymnáziu v Púchove. Vysokoškolské štúdia absolvoval na Filozofickej fakulte Univerzity Komenského v Bratislave, na katedre etnológie získal titul PhDr. v roku 1981.
Počas života pracoval pre Okresné osvetové stredisko a Okresnú pamiatkovú správu v Považskej Bystrici. V 1969 bol iniciátorom zriadenia Okresného vlastivedného múzea v Považskej Bystrici. Je autorom libreta a scenára prvej stálej expozície dejín a národopisu považskobystrického regiónu.
Po nástupe normalizácie nemohol publikovať pod vlastným menom.
V rokoch 19821990 pôsobil v Kysuckom múzeu v Čadci. Spolupracoval na projekte areálu vodných stavieb v Múzeu kysuckej dediny vo Vychylovke a neskôr projektu obnovy areálu múzea. Podieľal sa aj na tvorbe scenára stálej expozície starších dejín Kysúc, umiestnenej v kaštieli v Radoli.
Je autor šiestich štúdii zameraných na technické zariadenia v tradičnej stavebnej kultúre, vodné stavby a ich paralely v oblasti Kysúc, spoločenské stavby na severozápadnom Slovensku, technické zariadenia na mletie obilia a valchy v oblasti Kysúc.
V druhej polovici 80. rokov odborné štúdie venované výtvarnej aktivite ľudových umelcov z Kysúc a severozápadného Slovenska.
Od roku 1990 pracoval pre Slovenské národné múzeum v Martine (SNM), stal sa vedúcim oddelenia Múzea slovenskej dediny. V rokoch 19911995 bol riaditeľom Etnografického múzea v Martine (EM), súčasti SNM. Zaslúžil sa o opätovné sprístupnenie a rekonštrukciu Botanickej záhrady SNM v Martine, o obnovu, reinštaláciu a sprístupnenie Múzea Martina Benku, zreštaurovanie a expozičné sprístupnenie dreveného kostolíka z Rudna a filagórie zo Slovenského Pravna v Múzeu slovenskej dediny.
Tvorba.
Milan Kiripolský bol spolutvorcom spoločného programu a projektu SNM – EM a ďalších muzeálnych pracovísk zameraných na výskum, dokumentáciu a propagáciu kultúr etnických minorít na Slovensku. Písal novely, literárno-dramatické a historicko-národopisné relácie vysielané predovšetkým stredoslovenským Slovenským rozhlasom v Banskej Bystrici. Tvoril scenáre rozsiahleho cyklu Encyklopédia slovenských obcí pre Slovenskú televíziu.
Henrich I. (Anglicko)

Henrich I. (* asi 1068, Selby, Anglicko – † 1. december 1135, Lyons-la-Forêt, Francúzsko) bol anglický kráľ normandského pôvodu od roku 1100.
Životopis.
Bol štvrtým synom Viliama I. Dobyvateľa, pričom sa ako prvý narodil na anglickej pôde po normandskom nájazde v roku 1066.
Na trón nastúpil po svojom staršom bratovi Viliamovi II. V roku 1100 porazil svojho najstaršieho brata Roberta, a stal sa tak vojvodom z Normandie.
Nazývali ho "Beauclerc" pre jeho vzdelanosť, a tiež "Lion of Justice" („lev spravodlivosti“), pretože zdokonalil vtedajší legislatívny a administratívny systém.
Na trón nastúpil v čase, keď bol jeho starší brat Róbert na prvej križiackej výprave. Na začiatku vlády bojoval s Róbertom o nadvládu v Anglicku a Normandii. Podarilo sa mu obe krajiny spojiť po prvýkrát od smrti otca v roku 1087. Barónom potvrdil "Listinu slobôd" (Charter of Liberties), ktorá sa stala základom neskoršej Magna charta Libertatum.
Zvyšok Henrichovej vlády bol plný justičných a finančných reforiem. Snažil sa obmedziť zneužívanie moci úradníkmi ich pravidelnými obmenami. Počas jeho vlády začali miznúť rozdiely medzi anglosaskou a normandskou populáciou a sám Henrich si vzal za manželku členku starého kráľovského saského rodu. Uzmieril sa s cirkvou a vyrovnal staré spory, ktoré vznikli počas vlády jeho brata. 
Nemohol však zaistiť hladké nástupníctvo, pretože jeho jediný syn Viliam zahynul pri stroskotaní lode White Ship, preto si želal, aby sa jeho nástupkyňou dcéra Matilda, energická žena s politickým talentom, ale po jeho smrti sa rozhorela dlhá občianska vojna.
Manželstvá a deti.
1/ ∞ 11. november 1100 Matilda Škótska (* 1080 – † 1. máj 1118), dcéra Malcolma III. a Margaréty Škótskej. Mali tri deti:
2/ ∞ 2. február 1121 Adelizé z Louvain (* cca 1103 – † 1151)
Kmeťov vodopád

Kmeťov vodopád je ľadovcový, selektivný, tektonický vodopád vo Vysokých Tatrách v okrese Poprad. Má dva stupne, ktoré padajú puklinou cez skalný prah.
Charakteristika.
Nachádza sa v Kôprovej doline a jeho podložie je tvorené granodioritom. Vodopád vytvára Nefcerský potok, ktorý je nad ním v nadmorskej výške 1245 m n. m. široký 1,5 m. Je vysoký približne 80 m (niektoré zdroje uvádzajú 90 m). Kmeťov vodopád je najvyšší vodopád na Slovensku. 
Turistické trasy.
Spodná časť Vodopádu je prístupná z Kôprovskej doliny značenou odbočkou. (2007)
Čeva (jazyk)

Čeva (iné názvy: ňandža, maravi, čičevčina, čičeva, čewa, čičewa; miestne názvy: "ChiCheŵa, ChiNyanja") je nigersko-konžský jazyk zo skupiny bantuské jazyky rozšírený v juhostrednej Afrike. Predpona "chi-" znamená „jazyk“ takže „chiChewa“ znamená „jazyk kmeňa Čeva“.
Rozšírenie.
Čeva je národný jazyk Malawi a jeden zo 7 oficiálnych kmeňových jazykov Zambie, kde sa používa predovšetkým vo východnej provincii a v Lusake. Hovorí sa ním aj v Mozambiku (v provinciách Tete a Niassa) a v Zimbabwe, kde je tretím najrozšírenejším jazykom.
Dejiny.
Čeva (maravi) bola úradným jazykom ríše Maravi, ktorá v 15.-18. storočí zaberala rozsiahle územie Afriky. Dnes čevou hovoria domorodci kmeňa Čeva žijúci pri jazere Malawi, a ako pozostatok niekdajšej ríše ňou hovoria aj iné domorodé kmene v susedných krajinách, kde sa používa pod neutrálnym názvom "chiNyanja", čo v preklade znamená „jazerný jazyk“ (podľa jazera Malawi).
Prvú gramatiku "A grammar of the Chinyanja language as spoken at Lake Nyasa with Chinyanja-English and English-Chinyanja vocabulary " napísal Alexander v roku 1880 a prvé preklady Biblie sa objavujú koncom 19 storočia.
Abeceda.
Čeva obsahuje oproti základnej latinke písmeno w s cirkumflexom ŵ.
Dialekty (nárečia) čevy.
Čeva je z dôvodu historických väzieb blízko príbuzná s jazykom šončina, ktorý je jedným z úradných jazykov Zimbabwe. Čeva sa od šončiny oddeľuje v 16. storočí, dnešná čeva má podobnú slovnú zásobu a gramatiku ako niektoré dialekty šončiny (napr. zezuru, manyika).
Zoznam dialektov čevy podľa krajiny (uvedené sú v pôvodnom pravopise):
Štefan (Anglicko)

Štefan III. z Blois (* cca 1096, Blois, Francúzsko – † 25. október 1154, Dover, Anglicko) bol posledný normanský kráľ Anglicka. 
Vládol v rokoch 1135 – 1154, jeho vláda však bola poznačená dlhou vojnou so sesternicou Matildou, 
ktorá tiež chcela získať anglický trón. Spor bol vyriešený až korunováciou Matildinho syna Henricha II., ktorým sa dostala na anglický trón línia Plantagenetovcov.
Mladosť.
Štefan sa narodil vo Francúzsku ako syn Štefana II. z Blois a Adely, dcéry Viliama I. Dobyvateľa. 
Mal dvoch bratov, Theobalda II., grófa zo Champagne, a Henricha z Blois, biskupa z Winchesteru.
V roku 1106 bol poslaný na výchovu k strýkovi Henrichovi I. Okolo roku 1115 sa stal grófom z Mortain. Asi v roku 1125 sa oženil s Matildou, dcérou grófa z Boulogne, ktorá sa krátko potom stala grófkou z Boulogne.
Vláda.
Pred smrťou anglického kráľa Henricha I. v roku 1135 prisahala väčšina barónov podporu nároku jeho dcéry Matildy (vnučka Viliama I. Dobyvateľa označovaná ako cisárovná Matilda) na trón. Po kráľovej smrti sa však Štefan (tiež vnuk Viliama I. Dobyvateľa) dožadoval trónu. Po korunovácii získal podporu väčšiny barónov aj pápeža Inocenta II. Prvé roky jeho vlády bolo pokojné.
Anarchia – vojna s Matildou.
Okolo roku 1139 stratil Štefan veľa z pôvodnej podpory a rozpútala sa občianska vojna (1135 – 1154) označovaná ako Anarchia. Štefan čelil jednotkám cisárovnej Matildy na viacerých miestach. V bitke pri Lincolne ho porazili Róbert z Gloucesteru (Matildin nelegitímny nevlastný brat) a Ranulph z Chesteru, zajali, a uväznili v Bristole.
Matilda však čoskoro stratila podporu ľudu a bola vyhnaná z Londýna. Keď bol zajatý jej najschopnejší dôstojník, gróf z Gloucesteru, vymenila ho za Štefana, a ten sa vrátil na trón.
V decembri 1142 bola cisárovná obliehaná v Oxforde, ale podarilo sa jej utiecť na hrad Wallingford patriaci jej stúpencovi Brienovi FitzCountovi.
V roku 1147 sa Matildin dospievajúci syn Henrich (neskorší kráľ Henrich II.) zapojil do konfliktu. S malou armádou žoldnierov sa vylodil v Anglicku. Prehnaná povesť o veľkosti jeho armády vydesila Štefanových stúpencov. Henrich bol však dva razy porazený a skončil bez prostriedkov na ďalší boj. Obrátil sa na strýka Róberta s prosbou o pomoc, ale ten ho odmietol. Zúfalý sa nakoniec tajne obrátil na Štefana, ktorý mu údajne poskytol finančnú pomoc.
Uzmierenie.
Trón si Štefan i napriek neistému nároku udržal do konca života. Po vojenskom pate medzi Štefanovými a Henrichovými jednotkami pri Wallingforde a smrti jeho syna a dediča Eustaca v roku 1153 bol Štefan donútený ku kompromisu. Uzavrel s Matildou dohodu (nazývanú „Zmluva z Wallingfordu“ alebo „Zmluva z Winchesteru“), že Henrich nastúpi po Štefanovej smrti na trón.
Štefan zomrel v Doveri a bol pochovaný v opátstve vo Favershame, ktoré založil spolu s manželkou v roku 1147.
Deti.
V roku 1125 sa oženil s kontesou Matildou z Boulogne (* 1105 – † 1152). Mali spolu päť detí:
Henrich VI. (Anglicko)

Henrich VI. (* 6. december 1421, Windsor Castle, Anglicko – † 21. máj 1471, Londýn) bol v rokoch 1422 – 1461 a 1470 – 1471 anglický kráľ a v rokoch 1422 – 1453 tiež de iure kráľ francúzsky. Bol posledným anglickým panovníkom z rodu Lancasterovcov. Za jeho vlády skončila Storočná vojna s Francúzskom stratou väčšiny anglických dŕžav vo Francúzsku.
Životopis.
Jeho otcom bol Henrich V. a matkou Katarína z Valois, dcéra francúzskeho kráľa Karola VI.
Henrich V. zomrel už v roku 1422 a keďže matka mala len dvadsať rokov a bola Francúzka, vládli za malého Henricha ako regenti jeho strýkovia. Pod ich vedením pokračovalo Anglicko vo vojne proti Dauphinovi Karolovi, ktorý po smrti svojho otca Karola VI. vzniesol nárok na francúzsky trón.
V reakcii na korunováciu Karola VII. 17. júla 1429 na francúzskeho kráľa v Reims bol Henrich ako osemročný korunovaný 6. novembra 1429 vo Westminsteri za anglického kráľa a 6. decembra 1431 na francúzskeho kráľa v katedrále Notre-Dame v Paríži Francúzi ho však neprijali a Angličania museli pod tlakom Karola VII. začať ustupovať.
Samostatnej vlády sa ujal 13. novembra 1437, krátko pred svojimi šestnástymi narodeninami. 
23. apríla 1445 sa jeho manželkou stala francúzska princezná Margaréta z Anjou (* 1430 – † 1482). 13. októbra 1453 sa narodilo ich jediné dieťa, syn Eduard, ktorý zahynul 4. mája 1471 v bitke pri Tewkesbury.
Posledná bitka storočnej vojny sa odohrala 17. júla 1453 pri Castillone. Francúzske delostrelectvo rozprášilo anglickú armádu i s jej lukostrelcami. Anglicko touto bitkou stratilo všetky územia vo Francúzsku okrem prístavu Calais. Keď sa Henrich dozvedel túto správu psychicky sa zrútil. Tento duševný stav trval jeden a pol rok. Tým svoju krajinu odsúdil k ďalším desaťročiam vojny, tentokrát občianskej.
Eduard V. (Anglicko)

Eduard V. (* 2. október 1470, Westminsterské opátstvo, Anglicko – † asi 1483) bol kráľ Anglicka od 9. apríla 1483 až do svojho zosadenia o dva mesiace neskôr.
Bol synom Eduarda IV. a Alžbety Woodvillovej. 
Jeho vláda bola poznamenaná vplyvom jeho strýka Richarda, vojvodu z Gloucesteru, ktorý ho nahradil ako Richard III. Spolu so svojim mladším bratom Richardom, vojvodom z Yorku, boli poslaní (údajne z dôvodu zaistenia ich bezpečnosti) do Toweru. Nie je známe, čo sa s nimi potom stalo, ale bežne je z ich smrti obviňovaný ich strýko Richard. Eduard nebol, pričinením svojho strýka Richarda, korunovaný.
Richard Cromwell

Richard Cromwell (* 4. október 1626, Huntingdon, Spojené kráľovstvo - † 12. júl 1712, Cheshunt) bol syn Olivera Cromwella a od 3. septembra 1658 do 25. mája 1659 lord protektor Anglicka, Škótska a Írska.
Obaja jeho starší bratia zomreli a preto bol po otcovej smrti vyhlásený za lorda protektora.
Hoci bol už členom parlamentu, chýbalo mu odhodlanie si túto pozíciu udržať. Na výzvu parlamentu sa vzdal úradu a dobrovoľne odišiel do exilu, čím umožnil obnovenie monarchie a návrat Karola II. do Anglicka a na trón.
Na rozdiel od svojho otca nesúhlasil s popravou kráľa Karola I..
V roku 1680 sa vrátil do Anglicka a žil utiahnuto až do svojej smrti.
Mária II. (Anglicko)

Mária II. (* 30. apríl 1662, Londýn, Anglicko – † 28. december 1694, Londýn) bola kráľovná Anglicka, Škótska a Írska, spoluvládkyňa s manželom Viliamom III. Oranžským.
Životopis.
Narodila sa ako najstaršie dieťa Jakuba II., anglického a škótskeho kráľa a jeho prvej manželky Lady Anny Hyde.
V roku 1677 sa stal jej manželom bratranec Viliam III. Oranžský, miestodržiteľ v Holandsku, kam sa po svadbe v Londýne presťahovala. V roku 1685 zomrel jej strýko kráľ Karol II. a na trón nastúpil jej otec.
Jakub II. sa pokúsil vládnuť absolutisticky a Anglicko rekatolizovať, čo vyvolávalo odpor. Situácia sa vyostrila v roku 1688, kedy sa mu v druhom manželstve s katolíčkou Máriou Beatrix d´Este z Modeny narodil syn Jakub František, následník trónu.
V roku 1688 bol kráľ zosadený (Slávna revolúcia) a Mária s manželom vyzvaní, aby sa stali jeho nástupcami.
11. apríla 1689 boli Mária II. a Viliam III. spoločne korunovaní dvojitou korunováciou vo Westminsterskom opátstve.
Pri svojej korunovácii vydali Bill of Rights („Zákon o právach“), základ parlamentnej demokracie, čím sa stalo Anglicko konštitučnou monarchiou.
V roku 1701 parlament prijal Act of Settlement stanovujúci za nástupcu trónu len protestantov.
Mária zomrela v roku 1694 na kiahne a po smrti Viliama sa stala kráľovnou jej sestra Anna Stuartová.
Zoznam náboženských vodcov v roku 2009

Toto je zoznam náboženských vodcov v roku 2009.
Melina Kanakaredesová

Melina Kanakaredesová (; * 23. apríl 1967, Akron, Ohio, USA) je americká herečka gréckeho pôvodu.
Zo života.
Narodila sa a vyrastala v Ohiu. Študovala v Ohiu a v Pittsburghu. 
Jej prvou väčšou úlohou bola Eleni Andros Spaulding Cooper v seriáli "Guiding Light". Jej najznámejšími úlohami sú Dr. Sydney Hansenová v seriáli "Providence", ktorý sa vysielal v rokoch 1999 – 2002, a od roku 2004 Stella Bonasera v seriáli "". Objavila sa napríklad v seriáloch "Polícia New York", "Zapadákov", "Smer juh". Z filmov je to napríklad "The Long Kiss Goodnight" a "15 Minutes".
Rodina.
Jej manžel je Peter Constantinides, s ním má dve dcéry – Zoe a Karinu Eleni.
Bačkovská dolina

Bačkovská dolina je národná prírodná rezervácia nachádzajúca sa na východnom Slovensku v Trebišovskom okrese v geomorfologickom podcelku Slanských vrchov Mošník.
Polohopis.
Národná prírodná rezervácia (NPR) sa nachádza v katastrálnom území obce Bačkov, podľa čoho bola aj pomenovaná.
Je situovaná približne severne od obce Dargov. Bačkovskou dolinou vedie oranžová turistická trasa č.8767 so spevneným povrchom. Popri chodníku preteká Bačkovský potok. NPR sa rozkladá na v nadmorskej výške 
od 350 do 
História.
Rezervácia bola založená roku 1967 na základe rozhodnutia Slovenskej národnej rady.
Nerastné bohatstvo.
Prevládajúcou horninou je andezit (ako i v celých Slanských vrchoch). V skalných zrázoch možno nájsť
aj zaujímavé exempláre opálov.
Zo skalných brál vyviera prameň pitnej vody, nazývaný "Pod Babou horou". Vyviera na severovýchodnom okraji NPR. Studnička je udržiavaná, má vybudovaný drevený prístrešok.
Fauna.
Záujmom je najmä ochrana hniezdísk vzácnych dravcov a iných vtákov, ktoré tu vytvárajú pozoruhodné spoločenstvá.
Rezervácia, ako i celé pohorie Slanské vrchy bolo vyhlásené v roku 2006 za chránené vtáčie územie NATURA 2000.
Zaujímavé sú najmä tieto druhy:
Okrem vtáctva sa tu žije aj niekoľko zástupcov typickej fauny Slanských vrchov, ako sú líška obyčajná, 
diviak lesný, srnec hôrny, mačka divá a iné.
Flóra.
Celé územie patrí do biotopu listnatých lesov. Obzvlášť chránený je zachovalý starý dubovo-bukový a javorový les na juhovýchodných svahoch. Z krovín sú tu rozšírené baza čierna a lieska obyčajná.
Detergent

Detergent je prípravok alebo látka, ktorá má výrazné čistiace účinky a veľmi dobre rozpúšťa mastné látky, napr. saponát. Všeobecne termín "detergentné" (tiež "deterzivné") znamená "čistiace" alebo "majúce čistiace vlastnosti", "detergencia" udáva prítomnosť alebo stupeň čistiacich vlastností. Detergenty teda sú chemické čistiace prostriedky.
Terminológia.
Termín detergent sa niekedy používa pre odlíšenie ostatných čistiacich látok od mydla, pre odlíšenie mydla od iných tenzidov používaných na čistenie (od saponátov). V počiatkoch vývoja nemydlových tenzidov pre komerčné čistiace prostriedky bol pre odlíšenie presadzovaný termín "syndet," ako skratka pre syntetický detergent. Nikdy sa však nestal populárnym a navyše je nesprávny, pretože aj mnoho mydiel je syntetického pôvodu (pripravujú sa z glyceridov).
Termín "bezmydlové mydlo" tiež nemal dlhé trvanie. Neexistuje žiadny iný presný termín pre čistiace prostriedky, ktoré neobsahujú mydlo, než bezmydlový či nemydlový čistiaci prostriedok (bezmydlový / nemydlový detergent).
Obyčajná voda, ak sa použije na čistenie, je tiež čistiacim prostriedkom (detergentom). Pravdepodobne najširšie používanými prostriedkami, inými ako je voda, sú mydlá alebo zmesi zložené hlavne z mydiel. Avšak nie všetky mydlá majú významný čistiaci účinok a naopak, aj keď sa termíny "detergent" a "mydlo" niekedy zamieňajú, nie každý detergent je mydlo.
Termín detergent sa niekedy používa pre označenie akéhokoľvek tenzidu, aj keď nie je použitý na čistenie. Tejto terminológii by sme sa mali vyhýbať, pretože je k dispozícii správnejší termín tenzid: Pojem detergent má užší význam ako všeobecne tenzid, detergent je tenzid určený na konkrétny účel, na umývanie a čistenie.
Prenesené významy.
Niekedy sa ako čistiace prostriedky (detergenty) označujú aj látky, ktoré sú zložitejšie než obyčajné zmesi chemických zlúčenín: napr. o zelere sa dá povedať, že je detergentný pre zuby.
História.
Detergentných účinkov určitých syntetických tenzidov si v roku 1913 všimol belgický chemik A. Reychler. Prvým komerčne vyrábaným čistiacim prostriedkom, ktorý čerpal zo spomínaných pozorovaní, bol "Nekal" predávaný v Nemecku v roku 1917, aby zmiernil nedostatok mydla počas 1. svetovej vojny.
Novým budovaním a neskoršie prestavbou amerických tovární (pôvodne vyrábajúcich letecké palivo) tak, aby vyrábali tetrapropylén používaný v čistiacich prostriedkoch pre domácnosť, došlo ku koncu 40. rokov k rýchlemu rastu ich používania. Koncom 60. rokov uviedla firma "Procter &amp; Gamble" na americký trh biologické čistiace prostriedky obsahujúce enzýmy, ktoré lepšie odstraňujú nečistoty bielkovinového pôvodu (napríklad od vajec).
Eduard Mučeník

Eduard Mučeník (* asi 962 – † 18. marec 978) bol anglický kráľ od 8. júla 975.
Presný dátum jeho narodenia nie je známy. Narodil sa ako starší z dvoch synov kráľa Edgara, ale jeho matkou nebola kráľovná Elfthryth. Po Edgarovej smrti († 975) nebol určený následník a vplyvní ľudia kráľovstva neboli názorovo jednotní. Časť podporovala mladšieho princa Ethelreda. Eduarda podporovali cirkevní hodnostári, najmä arcibiskupi Dunstan a Oswald, ktorí ho vybrali za nového panovníka.
Edmund II.

Edmund II. (*cca 989 – † 30. november 1016) bol anglický kráľ od 23. apríla do 30. novembra 1016.
Jeho hlavnou snahou bolo odrazenie dánskej invázie vedenej kráľom Knutom Veľkým.
Fúkacia harmonika

Fúkacia harmonika alebo ústna harmonika alebo harmonika je malý ručný dychový nástroj. Bola vynájdená v Európe začiatkom 19. storočia.
Súťaž v hraní na harmonike sa koná každé 4 roky na jeseň v Trossingene, Nemecko. Posledný harmonikársky festival bol v roku 2017. Ďalší bude v roku 2021.
Albrecht III.

Albrecht III. môže byť:
Juraj IV.

Juraj IV. môže byť:
Juraj I.

Juraj I. môže byť:
Henrich II.

Henrich II. môže byť:
Carly Gullicksonová

Carly Gullicksonová (* 26. november 1986, Cincinnati, Ohio, USA) je súčasná americká profesionálna tenistka.
Edgar

Edgar môže byť:
Richard II.

Richard II. môže byť:
Harmonika

Harmonika môže byť:
Harmonika (hudobný nástroj)

Harmonika je hudobný nástroj tvorený sústavou kovových jazýčkov rozoznievaných vzduchovým prúdom. 
Základné typy sú:
Špeciálnym druhom je napr. akordeón, ktorý zdroje definujú rôzne od pojmu identického s pojmom ťahacia harmonika po nástroj podobný harmonike.
Act of Settlement

Act of Settlement môže byť:
Čeva

Čeva alebo čewa (v čeve "Chewa") môže byť:
Maravi

Maravi môže byť:
Štefan

Štefan môže byť:
Villa Mercedes

Villa Mercedes môže byť:
Tom

Tom môže byť:
TOM môže byť:
Vošky

Vošky môže byť slovenský názov latinského taxónu:
Omfalé

 
Omfalé alebo Omfala alebo zastarano Omfale (starogr. "Ὀμφάλη" – "Omfalé", ) je v gréckej mytológii kráľovná Lýdie.
Omfalé bola dcérou kráľa Lýdie (alebo boha rieky) Iardana a manželkou horského kráľa Lýdie Tmola. V gréckych mýtoch figuruje jedine preto, že sa jej musel do otroctva predať
Herakles, aby sa podľa rady delfskej veštiarne mohol vykúpiť za zabitie svojho priateľa Ifita, syna oichalskeho kráľa Euryta. Kráľ Eurytos sa vyhlasoval za najlepšieho lukostrelca a svoju dcéru Iolu chcel vydať len za toho z nápadníkov, ktorý nad ním zvíťazí v lukostreľbe. Heraklovi sa to podarilo, ale odmeny sa nedočkal. Kráľ to považoval za urážku, že ho vlastný žiak prevýšil a potupne ho vyhnal. Keď bol neskôr ešte obvinený z krádeže kráľovského stáda, v návale hnevu nevediac čo robí, zhodil Ifita z hradieb.
U Omfaly, ktorá si vyslúžila povesť ukrutnej a namyslenej ženy strávil Herakles tri roky. Omfalé ho neustále ponižovala tým, že ho nútila nosiť ženské šaty a ona sa pred ním obliekala do jeho levej kože, musel tkať so slúžkami a dostával dovolenku, aby po návrate čo najviac pocítil ťarchu otroctva. Herakles toto ponižovanie dokázal vydržať a Omfalé sa dokonca do neho zamilovala. Jej posledným želaním bolo, aby jej zanechal syna. Tento syn sa volal Atys a podľa jednej z verzií sa stal zakladateľom novej dynastie lýdskych kráľov. U niektorých neskorších autorov mala vraj už pred Atyom syna s najvyšším bohom Diom známeho Tantala.
Juraj III.

Juraj III. môže byť:
Serial Attached SCSI

Serial Attached SCSI (SAS) je v informatike sériová zbernica, ktorá nahrádza paralelnú SCSI zbernicu. Slúži pre pripojenie pevných diskov a páskových jednotiek. Po prvýkrát bola predstavená v 80. rokoch 20. storočia. Pre komunikáciu používa štandardné SCSI príkazy. V súčasnej dobe je o niečo pomalšia, než aktuálny SCSI štandard, ale v roku 2009 bude jej rýchlosť zdvojnásobena na 6 Gbit/s. Je spätne kompatibilná so SATA 2.0, takže disky so 3,0 Gbit/s SATA disky je možné pripojiť na SAS rozhranie, ale SAS disky k SATA rozhraniu pripojiť nie je možné.
Sériová komunikácia

Sériová komunikácia alebo sériový prenos je v telekomunikáciách a informatike proces prenosu dát postupne po jednotlivých bitoch (t. j. sekvenčne) pomocou komunikačného kanála alebo zbernice. Je v priamom protiklade s paralelnou komunikáciou, kde je niekoľko bitov posielaných naraz (linkou obsahujúcou niekoľko paralelných prenosových kanálov). 
Sériová komunikácia sa používa v diaľkových linkách a vo väčšine počítačových sietí, kde je cena kábla, alebo je pre synchronizačné problémy paralelná komunikácia nepraktická. Na krátke vzdialenosti sa sériová komunikácia v počítačových zberniciach v poslednej dobe presadzuje čoraz viac, pretože odstraňuje problémy, na ktoré narazila paralelná komunikácia (rušivé kapacity, presluchy, problém synchronizácie hodín medzi vodičmi a vyplatia sa zložitejšie zariadenia (serializér a deserializér, tzv. SerDes). Vylepšená technológia urobila sériovú komunikáciu konkurencieschopnú (napríklad prechod od PCI zbernice na PCI-Express).
Ďalekopis.
Štandardný ďalekopis sa vyvinul do automatického káblového systému nazývaného Telex. Pôvodne bol rotačný mechanický komutátor (rotačný prepínač) spúšťaný "štartbitom". Komutátor distribuoval ostatné bity skupine Elektromagnetických relé, ktoré pomocou cievok mechanicky text vytlačili na papier. Smerovanie bolo automatizované pomocou rotačného elektromechanického systému, ktorý bol použitý v starých telefónnych systémoch. Do počítačov bol neskôr tento sériový komunikačný systém prispôsobia pomocou vstupno-výstupných zariadení nazývaných sériový port s čipmi USART. 
Vývoj telekomunikačných zariadení mal hlboký vplyv na evolúciu softvéru a operačných systémov, ktoré dodnes zvyčajne dáta spracúvajú ako sekvenciu znakov. 
Sériová zbernica.
Sériová zbernica používa na prenos dát a riadenia zbernice jeden vodič (resp. dvojicu signál-nulový vodič) alebo viac vodičov. Po fyzikálnej stránke sa dátové informácie prenášajú buď pomocou zmeny elektrického napätia alebo zmeny elektrického prúdu. Realizácia pomocou zmeny napätia je jednoduchšie, pomocou zmeny prúdu je zložitejšia, ale má väčšiu odolnosť proti elektromagnetickému rušeniu. Dáta sú väčšinou prenášaná v sériovej postupnosti pomocou jedného signálu. Riadenie zbernice, je buď realizované pomocou samostatných signálových vodičov, alebo je spolu s dátami prenášané pomocou jedného signálu. 
Aký je formát prenášaných dát, časovanie prenosu, riadenie prenosu atď opisuje protokol zbernice. Standard zbernice opisuje aj elektrické a mechanické parametre zbernice.
Kvalifikácia na Majstrovstvá sveta vo futbale 2010 – Európa – Skupina 4

V 4. kvalifikačnej skupine o postup na Majstrovstvá sveta vo futbale 2010 hrajú proti sebe , , , , a . Každý hra proti každému dvakrát, t. j. jeden zápas na domácom štadióne a druhý na súperovom.
Zápasy.
Program zápasov bol dohodnutý v januári 2008 vo Frankfurte.
Dino Zoff

Dino Zoff (* 28. február 1942, Mariano del Friuli, Taliansko) je bývalý taliansky futbalový brankár. 
Jeden z najlepších brankárov sveta v 70. a 80. rokoch 20. storočia Taliansko reprezentoval v 112 zápasoch (v 59 zápasoch ako kapitán). Od 20. septembra 1972 (Taliansko – Juhoslávia 3:1) do 15. júna 1974 (Taliansko – Haiti 3:1) nedostal za 1143 minút gól. Na MS 1982 v Španielsku mal už štyridsať rokov a 133 dní, keď preberal s kapitánskou páskou trofej pre najlepší tím sveta. Je najstarším šampiónom histórie MS.
Pelé ho v roku 2004 zaradil medzi 125 najlepších žijúcich fotbalistov. V ankete Zlatá lopta o najlepšieho futbalistu Európy sa v roku 1973 umiestnil na druhom mieste. Figuruje na zozname "UEFA Jubilee 52 Golden Players".
Trenerská kariéra.
V roku1982 vybojoval ako hráč s taliansko reprezentáciou titul mastrov sveta. V roku 2000 viedol taliansku reprezentciu na majstrovstvách Európy. Tím dovedol až do finále, kde Taliansko podľahlo Francúzsku až v predĺžení. Po kritike zo strany Silvia Berlusconiho (talianskeho premiéra a majiteľa AC Miláno) z postu reprezentačného trénera odstúpil.
Google Labs

Google Labs bola webová stránka, na ktorej Google demonštroval a testoval nové projekty, ktoré ešte neboli plne funkčné. Slúžila ako testovacia pôda pre nové projekty v štádiu vývoja. Týmto spôsobom Google získaval spätnú väzbu pre produkty pred vydaním konečnej verzie. Niektoré projekty Googlu ako Gmail a Google Calendar sa neobjavili na stránke Google Labs a na ich testovanie bola potrebná pozvánka.
Zrušenie.
V júli 2011 Google oznámil, že ruší Google Labs.
Mnohé experimenty boli prerušené, aj keď niektoré z nich sa presunuli na hlavné vyhľadávacie stránky.